CELEX: 62006CA0248
Language: da
Date: 2008-03-13 00:00:00
Title: Sag C-248/06: Domstolens dom (Tredje Afdeling) af 13. marts 2008 — Kommissionen for De Europæiske Fællesskaber mod Kongeriget Spanien (Traktatbrud — etableringsfrihed — fri udveksling af tjenesteydelser — restriktioner — forskning og udvikling — ordning med fradrag for udgifter afholdt i udlandet)

9.5.2008   
            
            
               DA
            
            
               Den Europæiske Unions Tidende
            
            
               C 116/5
            
         Domstolens dom (Tredje Afdeling) af 13. marts 2008 — Kommissionen for De Europæiske Fællesskaber mod Kongeriget Spanien
   (Sag C-248/06) (1)
   
   (Traktatbrud - etableringsfrihed - fri udveksling af tjenesteydelser - restriktioner - forskning og udvikling - ordning med fradrag for udgifter afholdt i udlandet)
   (2008/C 116/08)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved R. Lyal og L. Escobar Guerrero, som befuldmægtigede)
   
      Sagsøgt: Kongeriget Spanien (ved M. Muñoz Perez, som befuldmægtiget)
   Sagens genstand
   Traktatbrud — tilsidesættelse af artikel 43 EF, 48 EF og 49 EF og EØS-aftalens artikel 31 og 36 — ordning med fradrag for udgifter i forbindelse med forskning, udvikling og teknologisk innovation, der afholdes i udlandet, som er mere byrdefuld end den ordning, der finder anvendelse på udgifter, der afholdes i Spanien
   Konklusion
   
               1)
            
            
               Kongeriget Spanien har tilsidesat sine forpligtelser i henhold til artikel 43 EF og 49 EF om etableringsfriheden og den frie udveksling af tjenesteydelser samt de tilsvarende bestemmelser i aftalen af 2. maj 1992 om Det Europæiske Økonomiske Samarbejdsområde, dvs. aftalens artikel 31 og 36, idet det har opretholdt en ordning med fradrag for udgifter i forbindelse med forskning, udvikling og teknologisk innovation, som er mindre fordelagtig for udgifter, der afholdes i udlandet, end for udgifter, der afholdes i Spanien, idet en sådan ordning følger af bestemmelserne i artikel 35 i lov om selskabsskat, som ændret ved kongeligt lovdekret nr. 4/2004 af 5. marts 2004.
            
         
               2)
            
            
               Kongeriget Spanien betaler sagens omkostninger.
            
         
      (1)  EUT C 178 af 29.7.2006.